Aleksandra arhipelāgs

Aleksandra arhipelāgs () ir ap 480 km garš un līdz 160 km plats klinšainu salu arhipelāgs Klusā okeāna ziemeļaustrumos Ziemeļamerikas piekrastē. Ietilpst Amerikas Savienoto Valstu Aļaskas pavalstī. Veidojies kā iegrimis Piekrastes kalnu grēdas atzars, kura augstākais kalns Venjaminova smaile Baranova salā sniedzas līdz 1643 m vjl. Sastāv no vairāk kā 1100 salām un klintīm, lielākās no kurām ir Velsas Prinča sala (6675 km²), Čičagova sala (5306 km²), Admiralitātes sala (4264 km²), Baranova sala (4162 km²), Kuprejanova sala (2802 km²), Reviljahihedo sala (2755 km²) un Kuju (1962 km²). Diksona šaurums dienvidos to atdala no Karalienes Šarlotes salām.Tongass National Forest Salas pirmiedzīvotāji ir tlingitu un haidu indiāņi. Pirmie no eiropiešiem to atklāja Vitusa Beringa ekspedīcija 1741. gadā. Nosaukts par godu tirgotājam un Krievu Amerikas pārvaldniekam (1790-1818) Aleksandram Baranovam.

 Atsauces 

 Ārējās saites 

Kategorija:Arhipelāgi
Kategorija:ASV ģeogrāfija
Kategorija:Klusais okeāns
Kategorija:Aļaska